Avis juridique important

|

31982D0350

82/350/Ευρατόμ: Απόφαση τού Συμβουλίου τής 25ης Μαΐου 1982 γιά τή θέσπιση ερευνητικού καί εκπαιδευτικού προγράμματος (1982—1986) στόν τομέα τής ελεγχόμενης θερμοπυρηνικής σύντηξης

Επίσημη Εφημερίδα αριθ. L 157 της 08/06/1982 σ. 0022 - 0025 Ισπανική ειδική έκδοση: Κεφάλαιο 12 τόμος 4 σ. 0064  Πορτογαλική ειδική έκδοση : Κεφάλαιο 12 τόμος 4 σ. 0064

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Μαΐου 1982  για τη θέσπιση ερευνητικού και εκπαιδευτικού προγράμματος (1982-1986) στον τομέα της ελεγχόμενης θερμοπυρηνικής σύντηξης  (82/350/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητας Ατομικής Ενεργείας, και ιδίως το άρθρο 7,  την πρόταση της Επιτροπής που υποβλήθηκε μετά από διαβουλεύσεις με την Επιστημονική και Τεχνική Επιτροπή,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι το ενεργειακό πρόβλημα είναι κοινό για όλα τα Κράτη μέλη· ότι κοινές προσπάθειες για την επίλυση του προβλήματος αυτού ενδέχεται να αποδώσουν καλύτερα αποτελέσματα· ότι η θερμοπυρηνική σύντηξη είναι μακροπρόθεσμα μία από τις δυνατές λύσεις του ενεργειακού προβλήματος· ότι η ορθολογική χρήση όλων των διαφόρων πηγών ενέργειας πρέπει να εξασφαλιστεί κατά συντονισμένο τρόπο· ότι, επομένως, η Κοινότητα πρέπει να εξακολουθήσει να μεριμνά για τη διασφάλιση της καλύτερης συνοχής των προσπαθειών της στις κοινοτικές δραστηριότητες που καλύπτουν τους διαφόρους τομείς της ενέργειας και της ενεργειακής έρευνας·  ότι το Συμβούλιο, με την απόφαση 80/318/Ευρατόμ (3), όπως τροποποιήθηκε από την απόφαση 81/380/- Ευρατόμ (4), θέσπισε ερευνητικό και εκπαιδευτικό πρόγραμμα στον τομέα της ελεγχόμενης θερμοπυρηνικής σύντηξης για την περίοδο 1979 έως 1983· ότι το άρθρο 3 της απόφασης αυτής προβλέπει ότι η Επιτροπή θα υποβάλει στο Συμβούλιο, το αργότερο μέχρι την 1η Ιουλίου 1981, πρόταση αναθεώρησης με σκοπό την αντικατάσταση του προγράμματος 1979-1983 με νέο πενταετές πρόγραμμα (1982-1986), σημειωθέντος ότι τα έτη 1982 και 1983 θα είναι κοινά και στα δύο προγράμματα· ότι η απόφαση 80/318/Ευρατόμ πρέπει, συνεπώς, να καταργηθεί·  ότι, λόγω της κατάργησης αυτής, ποσό 67 εκατομμύρια ECU που προοριζόταν για το «εκτός JET» (Joint European Torus) προηγούμενο πρόγραμμα, και ποσό 35 εκατομμύρια ECU που προοριζόταν για το προηγούμενο πρόγραμμα που αφορούσε το έργο JET θα παραμείνουν διαθέσιμα· ότι αυτά τα ποσά θα πρέπει να διατεθούν για το νέο πρόγραμμα· ότι αυτή η μεταφορά θα πρέπει να ληφθεί υπόψη κατά τον καθορισμό του ανώτατου ορίου αναλήψεων δαπανών που απαιτούνται για την εκτέλεση του νέου προγράμματος·  ότι, λόγω της έκτασης των προσπαθειών που απαιτούνται για να φτάσει η ελεγχόμενη θερμοπυρηνική σύντηξη στο στάδιο των εφαρμογών, από όπου θα μπορούσε να προκύψει όφελος για την Κοινότητα, ιδίως στα ευρύτερα πλαίσια της διασφάλισης του μακροπρόθεσμου ενεργειακού εφοδιασμού της, θα πρέπει να συνεχιστούν από κοινού οι διάφορες φάσεις των εργασιών που έχουν γίνει μέχρι τώρα σε αυτόν τον τομέα, αποδίδοντας μεγάλη σημασία στη στρατηγική της συγκέντρωσης των προσπαθειών στο σχηματισμό Tokamak και της αφιέρωσης μεγάλων προσπαθειών στους άλλους δύο σχηματισμούς μαγνητικής συγκράτησης του πλάσματος, τις περισφίξεις ανεστραμμένου πεδίου και τους stallarators, με την επιφύλαξη της περιοδικής επανεξέτασης της δυνατότητας εφαρμογής των σχηματισμών αυτών σε αντιδραστήρα, σε σύγκριση με την εφαρμογή του Tokamak·  ότι η επιστημονική πρόοδος που έχει πραγματοποιηθεί τα τελευταία χρόνια σε αυτόν τον τομέα, τόσο στην  Κοινότητα όσο και σε διεθνές επίπεδο, τονίζει την ανάγκη, ιδιαίτερα όσον αφορά τα συστήματα Tokamak, να κατασκευαστούν μεγαλύτερα και πολυπλοκότερα μηχανήματα και να καταβληθεί προσπάθεια για την ανάπτυξη τεχνικών θέρμανσης του πλάσματος, αποδίδοντας μεγαλύτερη σημασία στα πειράματα που αποβλέπουν στην επίτευξη της ανάφλεξης με τη βοήθεια συμπαγών μηχανών και με ισχυρό μαγνητικό πεδίο, εάν αυτό αποδειχθεί δυνατό·  ότι είναι ανάγκη να ολοκληρωθεί η κατασκευή του JET, όσον αφορά τη βασική του λειτουργία, να συμπληρωθεί η συσκευή ώστε να εκτελεί πλήρως τη λειτουργία για την οποία προορίζεται και να αρχίσει η κανονική λειτουργία και εκμετάλλευσή της·  ότι έχει έρθει η ώρα να αρχίσει ο καθορισμός των χαρακτηριστικών μιας μεγάλης συσκευής που θα αποτελέσει το επόμενο στάδιο μετά το JET, και να αρχίσει, σε συνεργασία με το Κοινό Κέντρο Ερευνών, η τεχνολογική ανάπτυξη που απαιτείται για τη σχεδίαση και την κατασκευή του, καθώς και εκείνη που απαιτείται πιο μακροπρόθεσμα για το θερμοπυρηνικό αντιδραστήρα·  ότι οι έρευνες που προτείνει η Επιτροπή αποτελούν κατάλληλο μέσο για την υλοποίηση μιας τέτοιας δράσης και ότι συνεπώς είναι προς το κοινό συμφέρον η θέσπιση πολυετούς προγράμματος στον τομέα της ελεγχόμενης θερμοπυρηνικής σύντηξης, αφού άλλωστε η ύπαρξη τέτοιου προγράμματος είναι αναγκαία για να μπορεί η Κοινότητα να συμμετέχει στη διεθνή συνεργασία στον τομέα αυτό·  ότι εναι σημαντικό να συνεχίσει η Κοινότητα να ενθαρρύνει την κατασκευή εξοπλισμού σχετικού με προγράμματα στα οποία αποδίδεται προτεραιότητα, την υποστήριξη του JET από μέρους των συνεργαζόμενων ερευνητικών κέντρων και την ανάπτυξη στον τομέα της θερμοπυρηνικής τεχνολογίας, παρέχοντας προτιμησιακό συντελεστή συμμετοχής στις δαπάνες για τέτοιες ενέργειες·  ότι επιπλέον πρέπει να προωθηθεί η διακίνηση του προσωπικού μεταξύ των οργανισμών που συνεργάζονται για την εκτέλεση του προγράμματος,  ΑΠΟΦΑΣΙΖΕΙ:  Άρθρο 1  Θεσπίζεται ερευνητικό και εκπαιδευτικό πρόγραμμα στον τομέα της ελεγχόμενης θερμοπυρηνικής σύντηξης, όπως καθορίζεται στο παράρτημα, για περίοδο πέντε ετών από 1ης Ιανουαρίου 1982.  Άρθρο 2  Το ανώτατο όριο αναλήψεων δαπανών για το πρόγραμμα «εκτός JET» καθορίζεται σε 301 εκατομμύρια ECU οπου περιλαμβάνεται και ποσό 67 εκατομμύρια ECU, υπόλοιπο του προηγούμενου προγράμματος. Ο μέγιστος αριθμός του προσωπικού θα μειωθεί προοδευτικά, κατά τη διάρκεια του προγράμματος, από 113 σε 105.  Το ανώτατο όριο αναλήψεων δαπανών για το έργο JET, κατά τη διάρκεια του προγράμματος, καθορίζεται σε 319 εκατομμύρια ECU, οπου περιλαμβάνεται και ποσό 35 εκατομμύρια ECU, υπόλοιπο του προηγούμενου προγράμματος. Ο αριθμός των έκτακτων υπαλλήλων κατά την έννοια του άρθρου 2 σημείο α) του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων θα αυξηθεί προοδευτικά κατά τα τρία πρώτα χρόνια του προγράμματος από 150 σε 165 το πολύ.  Άρθρο 3  Η Επιτροπή θα υποβάλει στο Συμβούλιο, το αργότερο μέχρι την 1η Ιουλίου 1984, πρόταση αναθεωρήσεως για την αντικατάσταση του παρόντος προγράμματος με νέο πενταετές πρόγραμμα από 1ης Ιανουαρίου 1985.  Άρθρο 4  Η απόφαση 80/318/Ευρατόμ καταργείται από 1ης Ιανουαρίου 1982.  Ωστόσο, τα ποσά που σύμφωνα με την απόφαση 80/318/Ευρατόμ έχουν εγκριθεί στις αντίστοιχες θέσεις των προϋπολογισμών 1980, 1981 και 1982 και τα οποία την 1η Ιανουαρίου 1982 δεν έχουν ακόμη αναληφθεί ή έχουν μεν αναληφθεί αλλά δεν έχουν ακόμη εκκαθαρισθεί, μπορούν να χρησιμοποιηθούν για την εκτέλεση του παρόντος προγράμματος.  Έγινε στις Βρυξέλλες, στις 25 Μαΐου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. C 87 της 5. 4. 1982, σ. 127.  (2) ΕΕ αριθ. C 348 της 31. 12. 1981, σ. 5.  (3) ΕΕ αριθ. L 72 της 18. 3. 1980, σ. 18.  (4) ΕΕ αριθ. L 149 της 6. 6. 1981, σ. 32.   ΠΑΡΑΡΤΗΜΑ  ΕΛΕΓΧΟΜΕΝΗ ΘΕΡΜΟΠΥΡΗΝΙΚΗ ΣΥΝΤΗΞΗ  1. Το υπό εκτέλεση πρόγραμμα θα έχει ως αντικείμενο:  α) τη φυσική του πλάσματος στο συγκεκριμένο τομέα, ιδίως τις βασικές μελέτες σχετικά με τη συγκράτηση του πλάσματος με τη βοήθεια κατάλληλων συσκευών και τις μεθόδους παραγωγής και θέρμανσης του πλάσματος·  β) την έρευνα σχετικά με τη συγκράτηση, σε κλειστούς σχηματισμούς, πλασμάτων που η πυκνότητα και η θερμοκρασία τους ποικίλλουν ευρέως·  γ) τη μελέτη των αλληλεπιδράσεων φωτός - ύλης και των φαινομένων μεταφοράς, και την ανάπτυξη συσκευών λέιζερ υψηλής ισχύος·  δ) την ανάπτυξη αρκετά ισχυρών μεθόδων θέρμανσης του πλάσματος και την εφαρμογή τους στις συσκευές συγκράτησης·  ε) τη βελτίωση των μεθόδων διαγνώσεως·  στ) τον καθορισμό των χαρακτηριστικών του μεγάλου μηχανήματος που αποτελεί το επόμενο στάδιο μετά το JET και την τεχνολογική ανάπτυξη που απαιτείται για τη σχεδίαση και την κατασκευή του, καθώς και αυτή που θα χρειαστεί πιο μακροπρόθεσμα για τον αντιδραστήρα·  ζ) την αποπεράτωση της κατασκευής του JET οσον αφορά τη βασική του λειτουργία· τη συμπλήρωση του JET μέχρι την πλήρη απόδοσή του· τη λειτουργία και εκμετάλλευση του JET.  Κατά τη διεξαγωγή των εργασιών που αναφέρονται στο σημείο β) πρέπει να λαμβάνονται υπόψη οι πρόοδοι που σημειώνονται στον υπόλοιπο κόσμο, ώστε να δημιουργούνται συνθήκες που να διευκολύνουν τις τεχνικές ανταλλαγές όποτε η συνεργασία διεξάγεται σε ευρύτερο διεθνές πλαίσιο.  Οι εργασίες που αναφέρονται στα σημεία α), β), γ), δ), ε) και στ) θα πραγματοποιηθούν με συμβάσεις συνεργασίας ή συμβάσεις περιορισμένης διάρκειας, οι οποίες θα καταρτισθούν έτσι ώστε να επιτευχθούν τα αποτελέσματα που απαιτούνται για την εφαρμογή του προγράμματος, και στις οποίες θα λαμβάνονται υπόψη οι εργασίες του Κοινού Κέντρου Ερευνών, ιδίως σε σχέση με το επόμενο στάδιο και την τεχνολογία που αναφέρεται στο σημείο στ).  Η υλοποίηση του έργου JET που αναφέρεται στο σημείο ζ) έχει ανατεθεί στην κοινή επιχείρηση «Joint European Torus (JET), Joint Undertaking», που ιδρύθηκε με την απόφαση 78/471/Ευρατόμ (1).  2. Το πρόγραμμα που εκτίθεται στο σημείο 1 θα αποτελέσει μέρος μακροπρόθεσμου σχεδίου συνεργασίας που θα καλύπτει όλες τις εργασίες που διεξάγονται στα Κράτη μέλη στον τομέα της ελεγχόμενης θερμοπυρηνικής σύντηξης. Προορίζεται να οδηγήσει, εν καιρώ, στην από κοινού κατασκευή προτύπων αντιδραστήρων με σκοπό τη βιομηχανική παραγωγή και εμπορία τους.  3. Οι πιστώσεις των 301 εκατομμυρίων ECU που καθορίζονται για το πρόγραμμα «εκτός JET» αναλύονται ως εξής:  α) περίπου 43 % για τη χρηματοδότηση των σχεδίων κατά προτιμησιακό ποσοστό περίπου 45 %, όπως ορίζεται στο σημείο 4·  β) περίπου 2 % για ορισμένες βιομηχανικές συμβάσεις στο πλαίσιο των «δραστηριοτήτων επόμενου σταδίου και θερμοπυρηνικής τεχνολογίας», που χρηματοδοτούνται κατά 100 %, όπως ορίζεται στο σημείο 4·  γ) περίπου 6 % για τη χρηματοδότηση των εξόδων διαχείρισης και των δαπανών που προορίζονται να εξασφαλίσουν τη διακίνηση του προσωπικού, ώστε να του δίνεται η δυνατότητα να εργάζεται σε οργανισμούς που συνεργάζονται για την υλοποίηση του προγράμματος·  δ) το ποσό που δεν θα έχει διατεθεί για τις ενέργειες και τις δαπάνες των σημείων α), β) και γ) καθώς και τυχόν θετικό υπόλοιπο από τις εισφορές των τρίτων κρατών που συνδέονται με το πρόγραμμα «εκτός JET» θα διατεθούν για την οικονομική συμμετοχή της Κοινότητας στις άλλες δαπάνες των συνεργαζόμενων ερευνητικών κέντρων. Αυτή η συμμετοχή θα είναι κατά ενιαίο ποσοστό περίπου 25 %.  4. Μετά από τεχνικό έλεγχο, η συμβουλευτική επιτροπή για το πρόγραμμα της σύντηξης θα μπορεί να δίνει προτεραιότητα σε έργα που αναφέρονται σε έναν από τους ακόλουθους τομείς:  α) συστήματα Tokamak και βοηθητικά συστήματα του JET,  β) άλλες δακτυλιοειδείς μηχανές,  γ) θέρμανση και έγχυση,  δ) επόμενο στάδιο και θερμοπυρηνική τεχνολογία.  Η Επιτροπή μπορεί να χρηματοδοτεί έργα των τομέων α), β), γ) και δ) κατά ενιαίο προτιμησιακό ποσοστό 45 % περίπου.  Μετά από γνώμη της συμβουλευτικής επιτροπής για το πρόγραμμα της σύντηξης, η Επιτροπή μπορεί να χρηματοδοτεί βιομηχανικές συμβάσεις του τομέα δ) κατά ποσοστό 100 %.  Σε αντάλλαγμα, όλα τα συνεργαζόμενα ερευνητικά κέντρα θα έχουν δικαίωμα να συμμετέχουν στα πειράματα που θα εκτελούνται με τον εξοπλισμό που θα κατασκευαστεί κατά τον τρόπο αυτό.  5. Το ανώτατο όριο αναλήψεως δαπανών για το πρόγραμμα JET καθορίζεται σε 319 εκατομμύρια ECU. Το εν λόγω ποσό προορίζεται για τη χρηματοδότηση της ολοκλήρωσης της κατασκευής του JET σε βαθμό βασικής λειτουργίας, τη συμπλήρωσή του σε βαθμό πλήρους λειτουργίας και τη λειτουργία και εκμετάλλευσή του μέχρι το τέλος του 1986 κατά ποσοστό συμμετοχής 80 %. Οι συνεισφορές της Σουηδίας και της Ελβετίας στο έργο JET αφαιρούνται απευθείας από τη χρηματοδότηση εκείνου του μέρους του συνολικού προϋπολογισμού που έχει καταρτιστεί για το έργο JET, το οποίο βαρύνει τον κοινοτικό προϋπολογισμό.  (1) ΕΕ αριθ. L 151 της 7. 6. 1978, σ. 10.


Avis juridique important

|

31998D0215

98/215/ΕΚ: Απόφαση της Επιτροπής της 13ης Μαρτίου 1998 για τη σύσταση συμβουλευτικής επιτροπής των συνεταιρισμών, ταμείων αλληλασφάλισης, ενώσεων και ιδρυμάτων (ΣΑΕΙ) (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 080 της 18/03/1998 σ. 0051 - 0053

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Μαρτίου 1998 για τη σύσταση συμβουλευτικής επιτροπής των συνεταιρισμών, ταμείων αλληλασφάλισης, ενώσεων και ιδρυμάτων (ΣΑΕΙ) (Κείμενο που παρουσιάζει ενδιαφέρον για τον ΕΟΧ) (98/215/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την Ευρωπαϊκή Ένωση,Εκτιμώντας:ότι οι συνεταιρισμοί, τα ταμεία αλληλασφάλισης, οι ενώσεις και τα ιδρύματα αποτελούν επιχειρήσεις με ιδιαίτερα χαρακτηριστικά, βάσει των οποίων υπάγονται στην κατηγορία των επιχειρήσεων της «κοινωνικής οικονομίας» 7ότι οι εν λόγω επιχειρήσεις πρέπει να είναι σε θέση να αξιοποιήσουν, όπως ακριβώς και οι άλλες επιχειρήσεις του εμπορικού τομέα, τις ευκαιρίες που προσφέρονται από την υλοποίηση της ενιαίας αγοράς και της Οικονομικής και Νομισματικής Ένωσης 7ότι η Επιτροπή παρουσίασε στις 18 Δεκεμβρίου 1989 ανακοίνωση προς το Συμβούλιο Υπουργών με τίτλο «Οι επιχειρήσεις της κοινωνικής οικονομίας και η υλοποίηση της ευρωπαϊκής αγοράς χωρίς σύνορα» [SEC(89) 2187 τελικό] 7 ότι στη συνέχεια (1992) η Επιτροπή υπέβαλε στο Συμβούλιο τρεις προτάσεις κανονισμών, οι οποίες τροποποιήθηκαν το 1993, για τη θέσπιση καταστατικού του ευρωπαϊκού συνεταιρισμού, του ευρωπαϊκού ταμείου αλληλασφάλισης και της ευρωπαϊκής ένωσης αντίστοιχα, καθώς και τρία σχέδια οδηγιών που συμπλήρωναν τα τρία αυτά καταστατικά όσον αφορά το ρόλο των εργαζομένων (1) 7ότι στις 17 Φεβρουαρίου 1994, η Επιτροπή παρουσίασε πρόταση απόφασης του Συμβουλίου σχετικά με πολυετές (94-96) πρόγραμμα δράσεων υπέρ των ΣΑΕΙ στην Κοινότητα, απόφαση η οποία τροποποιήθηκε στις 8 Ιουνίου 1995 μετά από τη γνωμοδότηση του Ευρωπαϊκού Κοινοβουλίου (2) 7ότι τα ΣΑΕΙ διαδραματίζουν ολοένα και σημαντικότερο ρόλο όσον αφορά την αντιπροσώπευση των πολιτών, την προάσπιση των δημοκρατικών τους δικαιωμάτων και την κάλυψη των αναγκών τους 7ότι στις 4 Ιουνίου 1997, η Επιτροπή παρουσίασε ανακοίνωση με τίτλο: «Η προώθηση του ρόλου των ενώσεων και των ιδρυμάτων στην Ευρώπη» (3) 7ότι ολοένα και περισσότερες κοινοτικές πολιτικές έχουν αντίκτυπο στις επιχειρήσεις της κοινωνικής οικονομίας και ότι πρέπει να προσεχθεί ιδιαίτερα η συμπερίληψη της πολιτικής της Επιτροπής για τα ΣΑΕΙ στις λοιπές κοινές πολιτικές 7ότι η Επιτροπή, προκειμένου να χαράξει καλύτερα πολιτική στον τομέα αυτό, πρέπει να είναι σε θέση να συμβουλεύεται τις κοινωνικοεπαγγελματικές οργανώσεις του κλάδου για όλα τα ζητήματα που ενδεχομένως να έχουν αντίκτυπο στη δραστηριότητα των επιχειρήσεων της κοινωνικής οικονομίας 7 ότι οι στενές και συνεχείς επαφές με τους εκπροσώπους του κλάδου δύνανται να συμβάλουν στην υλοποίηση της πολιτικής της 7ότι τη στιγμή αυτή η γνώμη των οργανώσεων του κλάδου ΣΑΕΙ ζητείται μέσω συμβουλευτικής επιτροπής που λειτουργεί από το 1995, βάσει ετήσιων επιδοτήσεων της Επιτροπής 7ότι το πλέον ενδεδειγμένο μέσο για την οργάνωση των επαφών αυτών είναι η θέσπιση, στους κόλπους της Επιτροπής, συμβουλευτικής επιτροπής στην οποία να εκπροσωπούνται οι φορείς της κοινωνικής οικονομίας,ΑΠΟΦΑΣΙΖΕΙ:Άρθρο 1 Στην Επιτροπή συνιστάται συμβουλευτική επιτροπή των συνεταιρισμών, των ταμείων αλληλασφάλισης, των ταμείων ενώσεων και των ιδρυμάτων (ΣΑΕΙ), η οποία στη συνέχεια καλείται «συμβουλευτική επιτροπή».Άρθρο 2 Η Επιτροπή μπορεί να ζητεί την γνώμη της συμβουλευτικής επιτροπής για οποιοδήποτε ζήτημα αφορά την προώθηση και την υλοποίηση της κοινοτικής πολιτικής στον τομέα της κοινωνικής οικονομίας 7 καθήκον της συμβουλευτικής επιτροπής είναι να γνωμοδοτεί προς την Επιτροπή για όλα τα προβλήματα που αφορούν, μεταξύ άλλων:- τις δράσεις και τα προγράμματα υπέρ των συνεταιρισμών, των ταμείων αλληλασφάλισης, των ενώσεων και των ιδρυμάτων στην Κοινότητα,- τη συμμετοχή των συνεταιρισμών, των ταμείων αλληλασφάλισης, των ενώσεων και των ιδρυμάτων στην υλοποίηση των διαφόρων κοινοτικών πολιτικών,- το ρόλο που διαδραματίζει ο κλάδος των συνεταιρισμών, των ταμείων αλληλασφάλισης, των ενώσεων και των ιδρυμάτων όσον αφορά τη δημιουργία θέσεων εργασίας και την ενίσχυση της οικονομικής και κοινωνικής συνοχής,- τις προτάσεις νομοθετικών μέτρων που αφορούν τους συνεταιρισμούς, τα ταμεία αλληλασφάλισης, τις ενώσεις και τα ιδρύματα.Άρθρο 3 1. Η συμβουλευτική επιτροπή περιλαμβάνει 24 μέλη.2. Οι έδρες κατανέμονται ισότιμα στους εκπροσώπους αντιπροσωπευτικών οργανώσεων των τριών οικογενειών που αποτελούν τον κλάδο της κοινωνικής οικονομίας: οκτώ έδρες για τους συνεταιρισμούς, οκτώ για τα ταμεία αλληλασφάλισης και οκτώ για τις ενώσεις/τα ιδρύματα.Άρθρο 4 1. Τα μέλη της συμβουλευτικής επιτροπής ορίζονται από την Επιτροπή.2. Τα αναπληρωματικά μέλη ορίζονται υπό τους όρους που ορίζονται και τα τακτικά μέλη, ο δε αριθμός τους είναι ίδιος με τον αριθμό των τακτικών μελών. Το αναπληρωματικό μέλος αντικαθιστά αυτοδίκαια το τακτικό μέλος που απουσιάζει ή κωλύεται να συμμετάσχει.Υπό την επιφύλαξη του άρθρου 7, το αναπληρωματικό μέλος παρευρίσκεται στις συνεδριάσεις της συμβουλευτικής επιτροπής και συμμετέχει στις εργασίες της μόνο σε περίπτωση κωλύματος του μέλους που αναπληρώνει.3. Για κάθε μία από τις έδρες που τους αναλογούν, οι αντιπροσωπευτικές οργανώσεις των τριών οικογενειών προτείνουν στην Επιτροπή τρεις υποψηφίους για τακτικά μέλη και τρεις υποψηφίους για αναπληρωματικά μέλη.4. Η θητεία του μέλους είναι τριετής και ανανεώσιμη.5. Η θητεία του μέλους, τακτικού ή αναπληρωματικού, λήγει πριν από τη λήξη της τριετούς περιόδου με παραίτηση, με διακοπή της συμμετοχής του μέλους στην οργάνωση που αντιπροσωπεύει, όταν η οργάνωση που αντιπροσωπεύει παύει να υφίσταται ή όταν η οργάνωση που αντιπροσωπεύει ζητεί την αντικατάστασή του. Στις περιπτώσεις αυτές, ο διορισμός νέων μελών γίνεται βάσει του τελευταίου καταλόγου των υποψηφίων ο οποίος προβλέπεται στην παράγραφο 3, ισχύει δε για το υπόλοιπο της θητείας.6. Τα μέλη δεν αμείβονται για τα καθήκοντα που εκτελούν.7. Μετά την παρέλευση των τριών ετών, τα μέλη εξακολουθούν να ασκούν τα καθήκοντά τους μέχρι την αντικατάστασή τους ή την ανανέωση της θητείας τους.Άρθρο 5 Ο κατάλογος των τακτικών και αναπληρωματικών μελών δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.Άρθρο 6 1. Την προεδρία της συμβουλευτικής επιτροπής ασκεί εκπρόσωπος της Επιτροπής. Η συμβουλευτική επιτροπή εκλέγει, για θητεία τριών ετών, τρεις αντιπροέδρους, έναν για κάθε οικογένεια. Η εκλογή γίνεται με την πλειοψηφία των δύο τρίτων των παρόντων μελών.2. Με την ίδια πλειοψηφία η συμβουλευτική επιτροπή δύναται να προσθέσει και άλλα μέλη στο προεδρείο. Το προεδρείο προετοιμάζει και οργανώνει τις εργασίες της συμβουλευτικής επιτροπής.Άρθρο 7 Ο πρόεδρος ή το προεδρείο μπορούν να καλέσουν οποιοδήποτε άτομο έχει ειδικές ικανότητες όσον αφορά ένα ζήτημα που είναι εγγεγραμμένο στην ημερήσια διάταξη να συμμετάσχει στις εργασίες της συμβουλευτικής επιτροπής ως εμπειρογνώμονας. Οι εμπειρογνώμονες συμμετέχουν μόνον στις συζητήσεις που αφορούν το ζήτημα που δικαιολογεί την παρουσία τους.Άρθρο 8 Η συμβουλευτιή επιτροπή δύναται να συνιστά ομάδες εργασίας μεταξύ των μελών της μετά από έγκριση της Επιτροπής.Άρθρο 9 1. Η συμβουλευτική επιτροπή συνέρχεται στην έδρα της Επιτροπής, αφού συγκληθεί από την Επιτροπή. Οι συνεδριάσεις της λαμβάνουν χώρα τουλάχιστον μία φορά το χρόνο. Υπάρχει απαρτία, εάν είναι παρόντα οκτώ τουλάχιστον μέλη και ένα μέλος τουλάχιστον ανά οικογένεια.2. Σε επείγουσες περιπτώσεις, η Επιτροπή δύναται να ζητήσει τη γραπτή γνώμη της συμβουλευτικής επιτροπής.3. Το εκτελεστικό γραφείο συγκαλείται από τον πρόεδρο.4. Οι εκπρόσωποι των αρμόδιων υπηρεσιών της Επιτροπής συμμετέχουν στις συνεδριάσεις της συμβουλευτικής επιτροπής, του προεδρείου και των ομάδων εργασίας.5. Η Επιτροπή καλύπτει τις ανάγκες γραμματείας της συμβουλευτικής επιτροπής, του εκτελεστικού γραφείου και των ομάδων εργασίας.Άρθρο 10 1. Οι συζητήσεις στους κόλπους της συμβουλευτικής επιτροπής αφορούν τις γνωμοδοτήσεις που ζητεί η Επιτροπή. Η συμβουλευτική επιτροπή δύναται επίσης να εγκρίνει γνωμοδότηση με δική της πρωτοβουλία. Οι θέσεις των μελών και, ενδεχομένως, της κάθε οικογένειας περιλαμβάνονται στα συνοπτικά πρακτικά που διαβιβάζονται στην Επιτροπή και στα μέλη (τακτικά και αναπληρωματικά) της συμβουλευτικής επιτροπής.2. Η Επιτροπή, ζητώντας τη γνώμη της συμβουλευτικής επιτροπής, δύναται να ορίσει την προθεσμία εντός της οποίας πρέπει να δοθεί η γνωμοδότηση.Άρθρο 11 1. Υπό την επιφύλαξη των διατάξεων του άρθρου 214 της συνθήκης ΕΚ, τα μέλη της συμβουλευτικής επιτροπής δεν γνωστοποιούν σε τρίτους τις πληροφορίες των οποίων έλαβαν γνώση κατά τις εργασίες της συμβουλευτικής επιτροπής ή των ομάδων εργασίας, όταν η Επιτροπή τα ενημερώνει ότι η γνωμοδότηση που ζητεί ή το ζήτημα που τίθεται έχει εμπιστευτικό χαρακτήρα.2. Στις περιπτώσεις που περιγράφονται στην προηγούμενη παράγραφο, μόνον τα μέλη της συμβουλευτικής επιτροπής και οι εκπρόσωποι των υπηρεσιών της Επιτροπής συμμετέχουν στις συνεδριάσεις.Άρθρο 12 Η παρούσα απόφαση αρχίζει να ισχύει στις 20 Μαρτίου 1998.Βρυξέλλες, 13 Μαρτίου 1998.Για την ΕπιτροπήΧρήστος ΠΑΠΟΥΤΣΗΣΜέλος της Επιτροπής(1) Αρχικό κείμενο: ΕΕ C 99 της 21. 4. 1992 7 τροποποιημένο κείμενο: ΕΕ C 236 της 31. 8. 1993.(2) Η Επιτροπή αποφάσισε να αποσύρει την πρόταση αυτή στις 29 Ιουλίου 1997, δεδομένου ότι το Συμβούλιο δεν την είχε εγκρίνει και το πρόγραμμα δεν ήταν πλέον επίκαιρο.(3) COM(97) 241.


Avis juridique important

|

31988D0510

88/510/ΕΟΚ: Απόφαση του Συμβουλίου της 26ης Σεπτεμβρίου 1988 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για έρευνα στον τομέα του ξύλου, περιλαμβανομένου και του φελλού, ως ανανεώσιμης πρώτης ύλης

Επίσημη Εφημερίδα αριθ. L 276 της 07/10/1988 σ. 0005 - 0005

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Σεπτεμβρίου 1988 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για έρευνα στον τομέα του ξύλου, περιλαμβανομένου και του φελλού, ως  ανανεώσιμης πρώτης ύλης ( 88/510/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής^(1 ),  τη γνώμη του Ευρωπαϊκού Κοινοβουλίου^(2 ),  Εκτιμώντας :  ότι το Συμβούλιο, με την απόφαση 86/235/ΕΟΚ^(3 ), ενέκρινε ερευνητικό πρόγραμμα στον τομέα των υλικών ( πρώτες ύλες και υλικά προηγμένης τεχνολογίας ) ( 1986-1989 ), υποπρόγραμμα του οποίου αφορά το ξύλο, περιλαμβανομένου και του φελλού, ως ανανεώσιμης  πρώτης ύλης  ότι, με το άρθρο 6 της εν λόγω απόφασης, εξουσιοδοτείται η Επιτροπή να διαπραγματεύεται συμφωνίες με τρίτες χώρες, ιδίως με εκείνες που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας ( COST ),  προκειμένου οι χώρες αυτές να προσχωρήσουν ολικά ή μερικά στο ερευνητικό πρόγραμμα  ότι το Συμβούλιο, με την απόφαση 87/177/ΕΟΚ^(4 ), ενέκρινε, για λογαριασμό της Ευρωπαϊκής Οικονομικής Κοινότητας, τη σύναψη της συμφωνίας-πλαίσιο επιστημονικής και τεχνικής συνεργασίας μεταξύ, αφενός, των Ευρωπαϊκών Κοινοτήτων και, αφετέρου, μεταξύ  άλλων, του Βασιλείου της Σουηδίας  ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για έρευνα στον τομέα του ξύλου, περιλαμβανομένου και του φελλού, ως ανανεώσιμης πρώτης ύλης, πρέπει να εγκριθεί  ότι η συνθήκη δεν προβλέπει, για την εν λόγω ενέργεια, άλλες εξουσίες εκτός από εκείνες του άρθρου 235,  ΑΠΟΦΑΣΙΖΕΙ :    ίΑρθρο 1 Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για έρευνα στον τομέα του ξύλου, περιλαμβανομένου και του φελλού, ως ανανεώσιμης πρώτης ύλης, εγκρίνεται εξ ονόματος της Κοινότητας .  Το κείμενο της συμφωνίας επισυνάπτεται στην παρούσα απόφαση .  ίΑρθρο 2 Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 10 της συμφωνίας^(5 ).   Βρυξέλλες, 26 Σεπτεμβρίου 1988 .  Για το Συμβούλιο Ο Πρόεδρος Θ . ΠΑΓΚΑΛΟΣ ( 6 ) ΕΕ αριθ . C 51 της 23.^2.^1988, σ . 10 .  ( 7 ) ΕΕ αριθ . C 167 της 27.^6.^1988, σ . 423 .  ( 8 ) ΕΕ αριθ . L 159 της 14.^6 .^1986, σ . 36 .  ( 9 ) ΕΕ αριθ . L 71 της 14.^3.^1987, σ . 29 .  ( 10) Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων μη τη φροντίδα της Γενικής Γραμματείας του Συμβουλίου .  ΕWΓ:Λ000ΘΜΒΓ03.95 ΦΦ:^0ΘΓΡ;   ΣΕΤΘΠ:^01;   Η ηε:^446^μμ;   60^Υειλεν;   2780^Υειψηεν;  Βεδιενερ : ΞΘΤΤ   Πρ.:^Ψ;  Κθνδε :^................................